Blaze7451/Wiki-th-20250601 huggingface dataset:
ความสัมพันธ์แบบรัก ๆ เลิก ๆ

ความสัมพันธ์แบบรัก ๆ เลิก ๆ เป็นรูปแบบความสัมพันธ์ส่วนตัวระหว่างบุคคลสองคนที่แยกทางกันเพียงเพื่อที่จะกลับไปคืนดีอยู่เป็นนิจ ดังนั้นจึงเกิดเป็นวัฏจักรขึ้น
เคล มังก์ นักวิจัยและผู้ช่วยศาสตราจารย์ประจำภาควิชาการพัฒนามนุษย์และศาสตร์ครอบครัว มหาวิทยาลัยมิสซูรี อ้างถึงสาเหตุหลายประการที่ก่อให้เกิดความสัมพันธ์แบบรัก ๆ เลิก ๆ ซึ่งรวมถึงการที่ฝ่ายหนึ่งต้องย้ายที่อยู่ ทำให้ความสัมพันธ์ไปต่อไม่ได้อยู่ช่วงหนึ่ง หรือการที่ทั้งสองฝ่ายต่างทบทวนความสัมพันธ์ของพวกเขา หลายคู่กลับมาสานความสัมพันธ์ต่อด้วยความหวังลึก ๆ ว่าช่วงเวลาแห่งความสุขและความพึงพอใจที่พวกเขาเคยมีจะเติมเต็มความสัมพันธ์ให้สมบูรณ์สักวันหนึ่ง
การอยู่ในความสัมพันธ์แบบรัก ๆ เลิก ๆ อาจส่งผลเสียต่อสุขภาพจิตของบุคคลหนึ่ง ๆ โดยอาจนำไปสู่ภาวะซึมเศร้า ความผิดปกติของการรับประทาน หรือความวิตกกังวล นอกจากนี้มังก์ยังตั้งข้อสังเกตว่าความสัมพันธ์ประเภทนี้มีอัตราการละเมิดที่สูงขึ้น การสื่อสารที่แย่ลง และระดับการผูกมัดที่ต่ำลง แต่ความสัมพันธ์แบบรัก ๆ เลิก ๆ ก็ไม่ถือว่าเป็นพิษไปเสียทุกกรณี เนื่องจากการแยกทางและการคืนดีอาจเป็นประโยชน์ต่อคู่รักผ่านการสื่อสารที่ดีขึ้นและการพูดคุยถึงปัญหาในความสัมพันธ์อย่างจริงจัง
ผลการศึกษาที่ตีพิมพ์ในวารสารวิชาการ เพิร์สนัลริเลชันชิปส์ ใน พ.ศ. 2552 พบว่าเกือบสองในสามของผู้เข้าร่วมการวิจัยเคยมีประสบการณ์เกี่ยวกับความสัมพันธ์แบบรัก ๆ เลิก ๆ มาแล้ว

**อ้างอิง**
หมวดหมู่:สัมพันธภาพใกล้ชิด
หมวดหมู่:มนุษยสัมพันธ์
หมวดหมู่:ความขัดแย้งระหว่างบุคคล
หมวดหมู่:การยุติสัมพันธภาพ
ตำบลเกาะนางคำ

เกาะนางคำ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเกาะนางคำ ในอำเภอปากพะยูน จังหวัดพัทลุง เดิมมีฐานะเป็นสภาตำบลเกาะนางคำ ก่อนที่จะยกฐานะเป็นองค์การบริหารส่วนตำบลเกาะนางคำใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2552 นับเป็นเทศบาลตำบลแห่งที่ 5 ของอำเภอปากพะยูน ปัจจุบันเทศบาลตำบลเกาะนางคำมีประชากร 5,703 คน
พื้นที่เทศบาลตำบลเกาะนางคำเป็นลักษณะภูมิประเทศเป็นเกาะและเป็นที่ราบลุ่มพื้นที่ส่วนใหญ่เป็นป่าพรุในฤดูน้ำท่วมขังน้ำทะเลจะทะลักเข้ามาในพื้นที่ทำการเกษตร บางหมู่บ้านไม่สามารถสัญจรไปมาได้ มีพื้นที่ในการทำนาทำสวนทำการเกษตรมีน้อยเพราะสภาพพื้นที่ไม่เหมาะและไม่มีแหล่งน้ำที่เพียงพอเพื่อทำการเกษตรสภาพพื้นที่ทิศเหนือ เป็นพื้นที่ราบสูง ราษฎรประกอบอาชีพทำสวนยางพารา ทิศใต้เป็นพื้นที่ลาดต่ำและเป็นป่าพรุ สภาพสังคมมีโรงเรียนทั้งหมดห้าแห่งและมีโรงพยาบาลส่งเสริมสุขภาพตำบลสองแห่ง และเป็นที่ตั้งของสถานีตำรวจภูธรเกาะนางคำ มีอาณาเขตสอบสวนในพื้นที่ตำบลเกาะนางคำ และตำบลเกาะหมาก

**อ้างอิง**

**แหล่งข้อมูลอื่น**
  เว็บไซต์เทศบาลตำบลเกาะนางคำ date=2013-04-08 
เกาะนางคำ
เกาะนางคำ
เกาะนางคำ
เมืองกะปังปาสู

เมืองกะปังปาสู หรือ ราชอาณาจักรกูบังปาซูดารุลกียัม (کراجاءن کوبڠ ڤاسو دار القيام, Kerajaan Kubang Pasu Darul Qiyam) เป็นอดีตอาณาจักรมลายูที่ตั้งอยู่ในคาบสมุทรมลายูตอนเหนือ อาณาจักรนี้ก่อตั้งขึ้นใน ค.ศ. 1839 เพื่อเป็นเกียรติแก่ตุนกู อานุม สมาชิกขุนนางไทรบุรี (เกอดะฮ์) หลังรื้อฟื้นความสัมพันธ์ทางการทูตระหว่างไทรบุรีกับสยามในช่วง เปอรังมูซุฮ์บีซิก ("สงครามศัตรูกระซิบ") ใน ค.ศ. 1821 ตัวอาณาจักรมีกษัตริย์ปกครองสองพระองค์ ก่อนที่จะกลับไปรวมกับไทรบุรีใน ค.ศ. 1864

**ดูเพิ่ม**
 นครีสโตยมำบังสาครา (เมืองสตูล) อาณาจักรมลายูอีกแห่งที่เกิดในช่วงการแบ่งแยกเมืองไทรบุรี (เกอดะฮ์)- รายชื่อราชวงศ์มุสลิมนิกายซุนนี

**อ้างอิง**

**บรรณานุกรม**
หมวดหมู่:อดีตประเทศในประวัติศาสตร์มาเลเซีย
หมวดหมู่:รัฐสิ้นสภาพในประวัติศาสตร์ไทย
หมวดหมู่:รัฐสุลต่านในอดีต
หมวดหมู่:คาบสมุทรมลายู
หมวดหมู่:มาเลเซียตะวันตก
หมวดหมู่:ภาคใต้
หมวดหมู่:ราชวงศ์มุสลิม
หมวดหมู่:คติชนมลายู
หมวดหมู่:เจ้านายฝ่ายใต้
หมวดหมู่:รัฐและดินแดนที่ก่อตั้งในปี ค.ศ. 1810
หมวดหมู่:รัฐและดินแดนที่ถูกยุบในปี ค.ศ. 1902
ซูพรีม (ตราสินค้า)

ซูพรีม (Supreme) เป็นแบรนด์ไลฟ์สไตล์สเก็ตบอร์ดสัญชาติอเมริกัน ก่อตั้งในเมืองนิวยอร์กซิตีเมื่อเดือนเมษายน ค.ศ. 1994 โดยแบรนด์มีเป้าหมายหลักที่วัฒนธรรมสเก็ตบอร์ดและฮิปฮอป รวมถึงวัฒนธรรมวัยรุ่นโดยรวม ปัจจุบัน ซูพรีมเป็นบริษัทของวีเอฟคอร์ปอเรชั่น
แบรนด์ซูพรีมก่อตั้งขึ้นโดย เจมส์ เจบเบียในปี 1994 และมีร้านแห่งแรกตั้งอยู่ในอาคารสำนักงานเก่าบนถนนลาฟาแยตต์ในย่านดาวน์ทาวน์แมนฮัตตัน  ตราสินค้ารูปกล่องสี่เหลี่ยมสีแดงพร้อมตัวอักษร "Supreme" สีขาวด้วยฟอนต์ฟูชูรา เฮฟวี ออบลิก อันเป็นเอกลักษณ์นั้นได้รับแรงบันดาลใจมาจากงานศิลปะโฆษณาชวนเชื่อของบาร์เบรา ครูเกอร์

**อ้างอิง**
หมวดหมู่:บริษัทของสหรัฐ
หมวดหมู่:นครนิวยอร์ก
หมวดหมู่:ตราสินค้าอเมริกัน
หมวดหมู่:ตราสินค้าเสื้อผ้า
หมวดหมู่:รองเท้า
หมวดหมู่:การควบรวมและเข้าซื้อกิจการในปี พ.ศ. 2567
หมวดหมู่:บริษัทอเมริกันที่ก่อตั้งในปี พ.ศ. 2537
หมวดหมู่:การควบรวมและเข้าซื้อกิจการในปี พ.ศ. 2563
ตำบลดอนทราย (อำเภอปากพะยูน)

ดอนทราย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลดอนทราย ในอำเภอปากพะยูน จังหวัดพัทลุง เดิมมีฐานะเป็นสภาตำบลดอนทราย จัดตั้งเป็นสภาตำบลหลังจากที่แยกตัวออกจากตำบลดอนประดู่ ก่อนที่จะยกฐานะเป็นองค์การบริหารส่วนตำบลดอนทรายใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2552 นับเป็นเทศบาลตำบลแห่งที่ 4 ของอำเภอปากพะยูน ปัจจุบันเทศบาลตำบลดอนทรายมีประชากร 2,344 คน 
พื้นที่เทศบาลตำบลดอนทราย มีระยะทางห่างจากที่ว่าการอำเภอปากพะยูน ประมาณ 16 กิโลเมตร ห่างจากศาลากลางจังหวัดพัทลุงระยะทาง 75 กิโลเมตร เป็นที่ตั้งของสถานีรถไฟโคกทราย เป็นสถานีรถไฟชั้น 2 ตั้งอยู่ที่ตำบลดอนทราย อำเภอปากพะยูน จังหวัดพัทลุง ซึ่งเป็นสถานีรถไฟในเขตพื้นที่ชุมชน อยู่ห่างจากสถานีรถไฟกรุงเทพเป็นระยะทาง 896.24 กิโลเมตร มีขบวนรถให้บริการทั้งหมด 10 ขบวนต่อวัน ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายใต้ และรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน สภาพสังคมมีโรงเรียนทั้งหมดหนึ่งแห่งและมีโรงพยาบาลส่งเสริมสุขภาพตำบลหนึ่งแห่ง

**อ้างอิง**

**แหล่งข้อมูลอื่น**
  เว็บไซต์เทศบาลตำบลดอนทราย
ดอนทราย
ดอนทราย
ดอนทราย
ท่าอากาศยานนานาชาติเอเดน

ท่าอากาศยานนานาชาติเอเดน (Aden International Airport) เป็นท่าอากาศยานนานาชาติในเมืองเอเดน ประเทศเยเมน รหัสท่าอากาศยาน OYAA ปัจจุบันเปิดให้บริการในฐานะท่าอากาศยานของรัฐบาลและเพื่อใช้ประโยชน์ทางการทหารโดยกองทัพอากาศเยเมน ท่าอากาศยานนานาชาติเอเดนเป็นฮับการบินของสายการบินสัญชาติเยเมน เยเมเนีย

**สายการบินและจุดหมายปลายทาง**

**อุบัติเหตุและเหตุการณ์**
 10 เมษายน 1969 เครื่องบินดักลาส ซี-47เอของสายการบินเอธิโอเปียน ลงจอดที่เอเดนหลังถูกปล้นเครื่องบินโดยชายจากกองกำลังปลดแอกเอริเทรีย ผู้ก่อการหนึ่งรายถูกยิงโดยตำรวจอากาศก่อนถูกนำส่งตำรวจเยเมน- 22 กุมภาพันธ์ 1972 ลุฟท์ฮันซ่า เที่ยวบินที่ 649 เครื่องบินโบอิง 747-200 ถูกปล้นเครื่องบินและบังคับให้ลงจอดที่เอเดน หลังค่าไถ่ตัวประกันจำนวน $5 ล้าน ถูกส่งมอบ ตัวประกันรวม 187 คนจึงได้รับการปล่อยตัวในวันถัดมา- 19 มีนาคม 1972 อียิปต์แอร์ เที่ยวบินที่ 763 ชนขณะลงจอดที่เอเดน ส่งผลให้ผู้โดยสารและเจ้าหน้าที่รวม 30 รายเสียชีวิตทั้งหมด- 16 ตุลาคม 1977 ลุฟท์ฮันซ่า เที่ยวบินที่ 181 ถูกปล้นเครื่องบินและถูกบังคับจอดเพื่อเติมน้ำมันที่เอเดนก่อนบังคับไปลงจอดที่โมกาดิชู กัปตันเครื่องบินถูกฆาตกรรมขณะลงจอดที่เอเดน- 1 มีนาคม 1977 เครื่องบิน ดักลาส ซี-47เอ (ทะเบียน 7O-ABF) ของ อัลเยมดา ตกในทะเลแดง ไม่นานหลังออกตัวจากเอเดน มีผู้เสียชีวิต 19 รายทั้งหมดบนเครื่อง- 1 เมษายน 1992 เอธิโอเปียนแอร์ไลส์ เที่ยวบินที่ 637 ถูกปล้นเครื่องบินและบังคับลงจอดที่เอเดน ผู้ก่อการเป็นชาวเอธิโอเปียอพยพ ปล่อยตัวประกันทั้งหมดหลังลงจอด- 19 มีนาคม 2015 ผู้โดยสารและเจ้าหน้าที่รวมมากกว่า 100 คน ถูกอพยพออกจากเครื่องบินของเยเมเนีย ซึ่งมีกำหนดเดินทางไปยังไคโร หลังเกิดการปะทะกันที่ท่าอากาศยาน ระหว่างกองทัพเยเมนกับคู่กรณี ส่งผลให้ท่าอากาศยานต้องระงับการให้บริการ- 30 ธันวาคม 2020 เครื่องบินพร้อมผู้โดยสารเป็นคณะรัฐมนตรีจัดตั้งใหม่แห่งเยเมนลงจอดที่เอเดนจากซาอุดีอาระเบีย ขณะลงจอดได้เกิดเหตุระเบิดและกราดยิง ส่งผลให้มีผู้เสียชีวิตรวม 25 ราย และ 110 ได้รับบาดเจ็บ ส่วนคณะรัฐมนตรีจัดตั้งและเจ้าหน้าที่ของรัฐบาลได้รับการส่งตัวไปยังสถานที่ปลอดภัยโดยทันที ไม่มีใครได้รับบาดเจ็บ

**อ้างอิง**

**แหล่งข้อมูลอื่น**
ADE
*OYAA
*OYAA
*OYAA
หมวดหมู่:สิ่งก่อสร้างในเอเดน
เอเดน
ตำบลดอนประดู่

ดอนประดู่ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลดอนประดู่ ในอำเภอปากพะยูน จังหวัดพัทลุง เดิมมีฐานะเป็นสภาตำบลดอนประดู่ ก่อนที่จะยกฐานะเป็นองค์การบริหารส่วนตำบลดอนประดู่ใน พ.ศ. 2539 แล้วจึงยกฐานะขึ้นเป็นเทศบาลตำบลใน พ.ศ. 2555 นับเป็นเทศบาลตำบลแห่งล่าสุดของอำเภอปากพะยูน ปัจจุบันเทศบาลตำบลดอนประดู่มีประชากร 6,396 คน
พื้นที่เทศบาลตำบลดอนประดู่เป็นพื้นที่ราบและที่ราบลุ่ม ชาวบ้านส่วนใหญ่ในตำบลประมาณ 80% จะยึดอาชีพทำนาเป็นอาชีพหลัก สำหรับพื้นที่บางส่วนของตำบลจะเป็นเนินสูงพื้นที่บริเวณนี้ชาวบ้านจะปลูกยางพารา สำหรับบริการขั้นพื้นฐานในเขตพื้นที่เทศบาลมีรถประจำทางวิ่งผ่านสายหาดใหญ่ - ปากพะยูน โดยวิ่งผ่านหมู่ที่ 3,4,6,7,11 นอกเหนือจากนั้นยังมีรถไฟวิ่งผ่าน หมู่ที่ 9,10 โดยมีจุดหยุดรับ - ส่งผู้โดยสาร ตรงที่หยุดรถไฟวัดควนเผยอ สภาพสังคมมีโรงเรียนทั้งหมดห้าแห่งและมีโรงพยาบาลส่งเสริมสุขภาพตำบลสามแห่ง

**อ้างอิง**

**แหล่งข้อมูลอื่น**
  เว็บไซต์เทศบาลตำบลดอนประดู่
ดอนประดู่
ดอนประดู่
ดอนประดู่
เทศบาลตำบลดอนทราย

เทศบาลตำบลดอนทราย สามารถหมายถึง- เทศบาลตำบลดอนทราย อำเภอโพธาราม จังหวัดราชบุรี- เทศบาลตำบลดอนทราย อำเภอควนขนุน จังหวัดพัทลุง- เทศบาลตำบลดอนทราย อำเภอปากพะยูน จังหวัดพัทลุง
ดอนทราย
ฮัจญี (แก้ความกำกวม)

ฮัจญี เป็นคำนำหน้าสำหรับมุสลิมที่ไปทำพิธีฮัจญ์ที่มักกะฮ์อย่างเสร็จสมบูรณ์
ฮัจญี หรือ ฮายี  อาจหมายถึง:

**บุคคล**
 ฮาจิ (นักแสดง) นักแสดงสาวในวงการภาพยนตร์- ฮาญี (ชื่อ)

**อื่น ๆ**
 ฮาญี (ประเทศอิหร่าน) หมู่บ้านในจังหวัดซีสถานและบาโลชิสถาน ประเทศอิหร่าน- มัสยิดฮาจิอาลี มัสยิดริมชายฝั่งของเมือง Worli ที่มุมไบใต้- ฮาญีฟัยรุสเตเป บริเวณในยุคหินใหม่- ฮาจิ ตัวละครในอนิเมะ บลัดพลัส- ฮาจี ตัวละครใน ไอดรีมออฟจีนี รายการโทรทัศน์ยุค 1960 - ฮาจิ ในภาษาญี่ปุ่นแปลว่า ความอัปยศ- การทำพิธีฮัจญ์ที่กะอ์บะฮ์

**ดูเพิ่ม**
 ฮาจี (แก้ความกำกวม)- ฮัจญ์ (แก้ความกำกวม)
อัรริยาฎ (หนังสือพิมพ์)

อัรริยาฎ (الرياض) เป็นหนังสือพิมพ์รายวันที่สนับสนุนรัฐบาลซาอุดีอาระเบีย ซึ่งตั้งอยู่ที่ริยาด ในอดีต เคยมีหนังสือพิมพ์ ริยาฎเดลี ที่ตีพิมพ์ด้วยกัน แต่เลิกการตีพิมพ์ไปในวันที่ 1 มกราคม 2004 อัรริยาฎ เป็นหนึ่งในหนังสือพิมพ์ที่แพร่หลายที่สุดในนัจญ์

**ดูเพิ่ม**
 รายชื่อหนังสือพิมพ์ในประเทศซาอุดีอาระเบีย- สื่อในประเทศซาอุดีอาระเบีย

**อ้างอง**

**แหล่งข้อมูลอื่น**
  เว็บไซต์ทางการ
หมวดหมู่:หนังสือพิมพ์ภาษาอาหรับ
หมวดหมู่:สื่อมวลชนที่ริยาด
หมวดหมู่:หนังสือพิมพ์ที่เผยแพร่ในประเทศซาอุดีอาระเบีย
หมวดหมู่:หนังสือพิมพ์ที่ก่อตั้งในปี พ.ศ. 2508
หมวดหมู่:หนังสือพิมพ์ที่ปิดกิจการในปี พ.ศ. 2547
ศาสนาพุทธกับศาสนาเชน

ศาสนาพุทธและศาสนาเชน เป็นศาสนาอินเดียเก่าแก่ที่มีวิวัฒนาการขึ้นในมคธ (รัฐพิหารในปัจจุบัน) และมีผู้นับถือปฏิบัติรวมถึงได้รับการศึกษาในสมัยปัจจุบัน การศึกษาเชิงเปรียบเทียบระหว่างพระมหาวีระ และ พระโคตมพุทธเจ้า ถือว่าศาสดาทั้งสองพระองค์ทรงมีพระชนม์ชีพอยู่ในช่วงเวลาร่วมสมัยกัน ศาสนาพุทธ และ ศาสนาเชน มีลักษณะ, อภิธานศัพท์ และหลักการทางจริยธรรมหลายประการที่คล้ายคลึงกัน แต่ทั้งสองเลือกเน้นความสำคัญในประเด็นที่ต่างกัน ทั้งสองศาสนามีธรรมเนียมเกี่ยวข้องกับนักบวชที่เป็นรูปแบบสมณะ ซึ่งเชื่อว่าบุคคลหนึ่ง ๆ สามารถหลุดพ้นจากวัฏจักรการเวียนว่ายตายเกิด (สังสาระ) ได้ด้วยการปฏิบัติตนตามแนวทางจริยธรรมและจิตวิญญาณp=266 ทั้งสองศาสนามีหลักกลางสำคัญของศาสนาที่ต่างกัน เช่น มุมมองต่อพรตนิยม ที่ซึ่งพุทธยึดถือทางสายกลาง ส่วนเชนยึดถือ อเนกานตวาท และระหว่าง ชีวา กับ อัตตา-อนัตตาb pages=47, 51 , Quote: "...anatta is the doctrine of non-self, and is an extreme empiricist doctrine that holds that the notion of an unchanging permanent self is a fiction and has no reality. According to Buddhist doctrine, the individual person consists of five skandhas or heaps—the body, feelings, perceptions, impulses and consciousness. The belief in a self or soul, over these five skandhas, is illusory and the cause of suffering."c page=47, Quote: "...Buddha's teaching that beings have no soul, no abiding essence. This 'no-soul doctrine' (anatta-vada) he expounded in his second sermon."

**อ้างอิง**
ไชนะ
พุทธะ
ประตูเยเมน

ประตูเยเมนแห่งซานา
ประตูเยเมน (Yemen Gate หรือ Gate of Yemen) หรือ บาบุลยะมัน (Bāb al-Yaman) เป็นประตูหลักในกำแพงเมืองเก่าของซานาทางใต้สุดของเมืองในกำแพง โครงสร้างปัจจุบันนั้นสร้างขึ้นในศตวรรษที่ 17 โดยซาม บุตรของโนอา (Sam the son of Noah) ในปัจจุบัน ประตูเยเมนเป็นประตูที่มีการประดับประดาวิจิตรที่สุดในบรรดาประตูเมืองของเมืองเก่าซานา
มัสยิดใหญ่ซานาตั้งอยู่ภายใน ห่างไป 300 ยาร์ดจากประตูเยเมน ประตูเยเมนเป็นส่วนหนึ่งของแหล่งมรดกโลก ยูเนสโก ในนามเมืองเก่าซานา

**ระเบียงภาพ**

**อ้างอิง ==
วงแหวนทองคำ (ไอซ์แลนด์)

thumb
thumb
thumb
วงแหวนทองคำ (Gullni hringurinn; Golden Circle) เป็นเส้นทางท่องเที่ยวทางตอนใต้ของประเทศไอซ์แลนด์ ครอบคลุมระยะทางประมาณ 300 กิโลเมตร (190 ไมล์) โดยวนจากเรคยาวิกไปยังพื้นที่สูงทางตอนใต้ของไอซ์แลนด์และย้อนกลับ โดยเป็นพื้นที่ที่มีทัวร์และกิจกรรมเกี่ยวกับการเดินทางส่วนใหญ่ในไอซ์แลนด์
จุดแวะพักหลักสามแห่งบนเส้นทาง ได้แก่ อุทยานแห่งชาติซิงเวลลีร์, น้ำตกกูลฟอส และพื้นที่ความร้อนใต้พิภพในเฮาคาดาลูร์ ซึ่งมีน้ำพุร้อนเกซีร์และสตรอกเกอร์ แม้ว่าเกซีร์ส่วนใหญ่จะอยู่เฉย ๆ มาหลายปีแล้ว แต่สตรอกเกอร์ก็ยังคงปะทุทุก ๆ 5–10 นาที ส่วนจุดแวะอื่น ๆ ได้แก่ ปล่องภูเขาไฟเคริ, เมืองเฮเวอเรเจอรี, วิหารสกัลฮอลต์ ตลอดจนโรงไฟฟ้าพลังงานความร้อนใต้พิภพเนสยาเวลีร์ และเฮลิสเฮอาวิจุน
ชื่อวงแหวนทองคำเป็นคำทางการตลาดสำหรับเส้นทาง ซึ่งมาจากชื่อกูลฟอส ที่แปลว่า "น้ำตกทองคำ" ในภาษาไอซ์แลนด์

**ดูเพิ่ม**
 วงแหวนเพชร

**อ้างอิง**
หมวดหมู่:การท่องเที่ยวในประเทศไอซ์แลนด์
ถนนแก้วเงินทอง

ถนนแก้วเงินทอง (อักษรโรมัน: Thanon Kaeo Ngoen Thong) เป็นถนนสายหนึ่งในพื้นที่แขวงคลองชักพระ แขวงบางพรม แขวงบางระมาด และแขวงฉิมพลี เขตตลิ่งชัน กรุงเทพมหานคร เป็นถนนขนาดเล็กมีเพียง 2 ช่องจราจร โดยเป็นถนนที่ต่อเนื่องจากซอยจรัญสนิทวงศ์ 35 ในพื้นที่แขวงบางขุนศรี เขตบางกอกน้อย มีจุดเริ่มต้นที่เชิงสะพานวัดแก้วซึ่งเป็นสะพานข้ามคลองชักพระ ไปทางทิศตะวันตก ตัดกับถนนปากน้ำฝั่งเหนือ จากนั้นโค้งไปทางทิศเหนือ ตัดกับถนนบางพรมที่ทางแยกวัดแก้ว ข้ามคลองบางพรม และวิ่งต่อเนื่องไปข้ามคลองบางระมาด จนกระทั่งไปสิ้นสุดที่จุดตัดกับถนนฉิมพลีในแขวงฉิมพลี ใกล้กับทางตัดทางรถไฟสายใต้และที่หยุดรถไฟบางระมาด
ชื่อของถนนมาจากการที่ตัดผ่านหน้าวัดสำคัญ 3 แห่ง คือ วัดแก้ว, วัดรัชฎาธิษฐานราชวรวิหาร (วัดเงิน) และวัดกาญจนสิงหาสน์วรวิหาร (วัดทอง) ตามลำดับ โดยมีชื่อเดิมว่า "ถนนฉิมพลี–วัดรัชฎาธิษฐาน"
ถนนแก้วเงินทองไม่มีรถโดยสารประจำทางผ่านโดยตรง แต่ก็สามารถเข้าถึงได้ทางฝั่งถนนฉิมพลี โดยรถโดยสารปรับอากาศขององค์การขนส่งมวลชนกรุงเทพ (ขสมก.) สาย 79 อีกทั้งยังสามารถเข้าถึงได้ง่ายกว่าโดยรถสองแถวในท้องถิ่นและรถมอเตอร์ไซด์รับจ้าง
นอกจากวัดแก้ว วัดรัชฎาธิษฐานราชวรวิหาร และวัดกาญจนสิงหาสน์วรวิหารแล้ว ถนนแก้วเงินทองยังผ่านหน้าวัดแห่งอื่น ๆ อีก ได้แก่ วัดเรไร ที่อยู่ลึกเข้าไปในซอยแก้วเงินทอง 36, วัดอังกุลา ซึ่งเป็นวัดร้างที่เหลือเพียงพระพุทธรูปสำคัญและโบราณวัตถุบางส่วน

**อ้างอิง**

**แหล่งข้อมูลอื่น**
100.45221
เดอะคาซากรานเด้ส์

เดอะคาซากรานเด้ส์ หรือ บ้านใหญ่ (The Casagrandes) เป็นการ์ตูนทางช่องนิคคาโลเดียน และเป็นภาคแยกของเดอะลาวด์เฮาส์ ออกอากาศครั้งแรกเมื่อวันที่ 14 ตุลาคม พ.ศ. 2562

**เนื้อเรื่องย่อ**
เรื่องราวสุดวุ่นของสาวน้อย รอนนี แอนน์ ที่เพิ่งย้ายเข้ามาอยู่ในเมืองที่ซึ่งเธอ พี่ชาย และแม่ได้พบกับครอบครัวใหญ่ของเธออีกครั้ง

**ตอน**

**ตัวละคร**
 รอนนี แอนน์ ซานติอาโก (Ronnie Anne Santiago)- บ็อบบี ซานติอาโก (Bobby Santiago)- มาเรีย คาซากรานเด้-ซานติอาโก (Maria Casagrande-Santiago)- อาร์ทูโร่ ซานติอาโก (Arturo Santiago)- เฮกเตอร์ คาซากรานเด้ (Hector Casagrande)- โรซ่า คาซากรานเด้ (Rosa Casagrande)- คาร์ลอส คาซากรานเด้ (Carlos Casagrande)- ฟรีด้า พูก้า-คาซากรานเด้ (Frida Puga-Casagrande)- คาร์ลอตต้า คาซากรานเด้ (Carlota Casagrande)- คาร์ลอส "ซีเจ" คาซากรานเด้ จูเนียร์ (Carlos "CJ" Casagrande Jr.)- คาร์ลิโน่ "คาร์ล" คาซากรานเด้ (Carlino "Carl" Casagrande)- คาร์ลิโต้ คาซากรานเด้ (Carlitos Casagrande)- เซอร์จิโอ้ (Sergio)- ลาโล่ (Lalo)- ซิด ชาง (Sid Chang)- สแตนลี่ย์ ชาง (Stanley Chang)- เบคก้า ชาง (Becca Chang)- อาดิเลด ชาง (Adelaide Chang)- ฟรอกกี้ 2 (Froggy 2)- ลินคอล์น ลาวด์ (Lincoln Loud)- ลอริ ลาวด์ (Lori Loud)

**เพลงประกอบ**
 เพลงเปิดเดอะคาซากรานเด้ส์ = "ลอสคาซากรานเด้ส์"

**ดูเพิ่ม**
 เดอะลาวด์เฮาส์

**อ้างอิง**

**แหล่งข้อมูลอื่น**
  Official website
หมวดหมู่:การ์ตูน
หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:การ์ตูนทีวีแอนิเมชันภาคแยก
หมวดหมู่:การ์ตูนทีวีแอนิเมชันเกี่ยวกับตระกูล
หมวดหมู่:รายการโทรทัศน์ภาษาอังกฤษ
หมวดหมู่:โทรทัศน์อเมริกันเชื้อสายฮิสแปนิกและลาติโน
หมวดหมู่:แอนิเมชันเกี่ยวกับความหลากหลายทางเพศ
หมวดหมู่:ตัวละครกลุ่มสิบเอ็ด
หมวดหมู่:รายการโทรทัศน์ช่อง‎นิคคาโลเดียน
หมวดหมู่:เดอะลาวด์เฮาส์
หมวดหมู่:โรงเรียนในวรรณกรรม
หมวดหมู่:รายการโทรทัศน์ที่มีฉากในภาคตะวันตกกลางของสหรัฐ
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2562
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2565
มาซามูเนะ

มาซามูเนะ (正宗) หรือที่เรียกว่า โกโร นิวโด มาซามูเนะ (五郎入道正宗, นักบวช โกโร มาซามูเนะ, ประมาณ ค.ศ. 1264–ค.ศ. 1343) ได้รับการยอมรับอย่างกว้างขวางว่าเป็นช่างตีดาบที่ยิ่งใหญ่ที่สุดของญี่ปุ่น เขาสร้างดาบและมีดสั้น ซึ่งเป็นที่รู้จักในภาษาญี่ปุ่นว่าทาจิและทันโตตามลำดับในสำนักโซชู อย่างไรก็ตาม ทาจิที่หลอมโลหะของเขาหลายเล่มถูกทำให้เป็นคาตานะโดยการตัดโคนมีดที่ฝังเข้าไปในด้าม (นากาโกะ) ในเวลาต่อมา ด้วยเหตุนี้ ผลงานที่มีอยู่เพียงชิ้นเดียวของเขาคือคาตานะและทันโต ทั้งนี้ ไม่มีวันที่แน่นอนสำหรับช่วงชีวิตของมาซามูเนะ ซึ่งเป็นที่ตกลงกันโดยทั่วไปว่าเขาได้ทำดาบส่วนใหญ่ระหว่างปี ค.ศ. 1288 ถึง ค.ศ. 1328 และบางเรื่องราวระบุชื่อสกุลของเขาว่าโอกาซากี แต่ผู้เชี่ยวชาญบางคนเชื่อว่านี่เป็นเรื่องที่เสกสรรขึ้นมาเพื่อยกระดับฐานะของตระกูลโทกูงาวะ
เชื่อกันว่ามาซามูเนะทำงานในจังหวัดซางามิในช่วงสุดท้ายของยุคคามากูระ (ค.ศ. 1288–1328) และคิดว่าเขาได้รับการฝึกโดยช่างตีดาบจากจังหวัดบิเซ็งและยามาชิโระ เช่น ซาบูโระ คูนิมูเนะ, อาวาทางูจิ คูนิตสึนะ และชินโตโงะ คูนิมิตสึ เขาเป็นพ่อของฮิโกชิโระ ซาดามูเนะ ซึ่งเป็นปรมาจารย์โซชูที่มีชื่อเสียงเช่นกัน
รางวัลสำหรับช่างตีดาบที่เรียกว่ารางวัลมาซามูเนะ เป็นรางวัลที่มอบให้ในการแข่งการทำดาบญี่ปุ่น แม้ว่าจะไม่ได้มีการมอบรางวัลทุกปี แต่ก็มีการนำเสนอให้แก่ช่างตีดาบที่สร้างผลงานยอดเยี่ยม

**อ้างอิง**

**แหล่งข้อมูลอื่น**
 มาซามูเนะ- Nuttall, Zelia. "The Earliest Historical Relations between Mexico and Japan, from original documents preserved in Spain and Japan". (1906) https://archive.org/details/earliesthistoric00nuttrich
หมวดหมู่:ช่างตีดาบชาวญี่ปุ่น
ศิขรจี

ศิขรจี (Śikharjī) ตั้งอยู่ในอำเภอคีรีทีหะ รัฐฌารขัณฑ์ ประเทศอินเดีย ตั้งอยู่บนเขาปารศนาถ เขาที่สูงที่สุดในรัฐฌารขัณฑ์p=103 ศิขรจีเป็นไชนะตีรถะ (แหล่งแสวงบุญ) ที่สำคัญของศาสนาไชนะ เชื่อกันว่าเป็นสถานที่ที่ตีรถังกรยี่สิบองค์จากทั้งหมดยี่สิบสี่องค์ รวมถึงสาธุองค์อื่น ๆ ได้เข้าถึงโมกษะ ดังที่ระบุไว้ใน นิรวาณกันฑ์ และคัมภีร์เล่มอื่น ๆp=123 เส้นทางเดินทั้งหมดในศิขรจีมีความยาวรวม 44 กิโลเมตร สำหรับเส้นทางสั้นที่สุดอาจใช้เวลาเดินเท้ารวมกว่า 12 ชั่วโมง

**ศัพทมูล**
ศิขรจี แปลว่า "ยอดเขาอันเป็นที่เคารพ" โดย ศิขร เป็นภาษาสันสกฤตแปลว่า ยอดเขา และ จี เป็นคำลงท้ายนามแบบอินเดียเพื่อยกย่อง นอกจากนี้ยังมีเรียกว่าสัมเมทศิขร (Sammed Śikhar) อันแปลว่า "ยอดเขาแห่งศูนย์รวมสมาธิ" อันมาจากความเชื่อว่าตีรถังกรยี่สิบองค์จากยี่สิบสี่องค์ได้ทำสมาธิจนบรรลุโมกษะที่นี่Parasnath ส่วนชื่อยอดเขา "ปารศนาถ" นั้นมาจากพระนามของพระปารศวนาถ ตีรถังกรองค์ที่ยี่สิบสาม และเป็นหนึ่งในยี่สิบองค์ที่เข้าถึงโมกษะที่นี่p=141

**อ้างอิง**

**บรรณานุกรม**
 access-date=2017-10-02 
หมวดหมู่:ไชนมนเทียร
หมวดหมู่:สิ่งก่อสร้างในรัฐฌารขัณฑ์
หมวดหมู่:เมืองในรัฐฌารขัณฑ์
หมวดหมู่:นครศักดิ์สิทธิ์
พระอชิตนาถ

พระอชิตนาถp=183 เป็น ตีรถังกร องค์ที่สองของห้วงเวลาปัจจุบัน อวสรรปิณี (ครึ่งวัฏจักร) ในศาสนาเขนp=31 พระอชิตนาถเป็นบุตรจองพระเจ้าชิตศัตรูและพระนางวิชัยเทวีแห่งอโยธยา ในราชวงศ์อิศวกุในวัน มาฆ-ศุกล-ทษมี (วันที่สิบของคืนพระจันทร์ครึ่งดวงของเดือน มาฆะ)p=31 พระอชิตนาถสูง 450 ธนุศ (1350 เมตร) และมีชีวิตอยู่ในช่วง 508.032 x 1018 ปีก่อน และมีอายุ 72 x 105 ปูราวะp=183
ท่าเข้าถึง เกวลญาณ ใต้ต้นสาละ และเข้าถึง โมกษะ ที่ศิขรจีp=46 และมีพระสิงหเสนเป็น คณธร ของท่านp=183

**ไชนมนเทียร**
 ตรังคไชนมนเทียร, วไสไชนมนเทียร ใน ภเทรสร, พันธจีdate=May 2020

**อ้างอิง**

**บรรณานุกรม**
 citation |last=Krishna |first=Nanditha |authorlink=Nanditha Krishna |last2=Amirthalingam |first2=M. |authorlink2=M. Amirthalingam |title=Sacred Plants of India |url=https://books.google.com/books?id=M_xsAwAAQBAJ |publisher=Penguin Books |date=2014 |origyear=2013 |isbn=978-9-351-18691-5 - citation |last=Tandon |first=Om Prakash |authorlink=Om Prakash Tandon |title=Jaina Shrines in India |publisher=Publications Division, Ministry of Information and Broadcasting, Government of India |isbn=81-230-1013-3 |date=2002 |origyear=1968 |edition=1 |location=New Delhi 
*citation |last=Tukol |first=T. K. |authorlink=T. K. Tukol |title=Compendium of Jainism |publisher=University of Karnataka |date=1980 |location=Dharwad 

**อ่านเพิ่มเติม**
 citation |last=Johnson |first=Helen M. |authorlink=Helen M. Johnson |title=Ajitanathacaritra (Book 2 of the Trishashti Shalaka Purusha Caritra) |url=https://www.wisdomlib.org/jainism/book/trishashti-shalaka-purusha-caritra/d/doc212572.html |publisher=Baroda Oriental Institute |date=1931 - Citation|url=https://books.google.com/books?id=PZk-4HOMzsoC|title=Jains in the World: Religious Values and Ideology in India|first=John E.|last=Cort|publisher=Oxford University Press |date=2001|isbn=9780198030379 
หมวดหมู่:ตีรถังกร
หมวดหมู่:ราชวงศ์อิศวกุ
พระมาลลีนาถ

พระมาลลีนาถ (Māllīnātha; ประกิต: มาลลินาถ Mālliṇātha; "จ้าวแห่งมะลิ") เป็นตีรถังกรองค์ที่สิบเก้าของยุค อวสรรปิณี ตามความเชื่อของศาสนาเชน เชื่อกันว่าพระมาลลินาถเกิดที่เมืองมิถิลานคร ในราชวงศ์อิศวากุ แก่พระเจ้ากุมภะและพระนางปรชาวตี พระมาลลีนาถมีอายุ 56,000 ปี ซึ่งในช่วงเวลานี้มี 54,800 ปีที่อยู่ในภาวะสัพพัญญู (เกวลญาณ)p=203
ศาสนาเชนนิกายเศวตามพรเชื่อว่าพระมาลลีนาถเป็นสตรีนามว่า มาลลี ไภp=15 ในขณะที่นิกายทิคัมพรเชื่อว่าตีรถังกรทั้ง 24 องค์เป็นบุรุษ รวมถึงพระมัลลีนาถด้วย ทิคัมพรเชื่อว่าสตรีสามารถไต่เต้าได้สูงสุดถึงสวรรค์ชั้นที่ 16 และหากจะหลุดพ้นจากสังสารวัฏได้ ต้องเกิดใหม่เป็นบุรุษก่อนเท่านั้นp=56 

**อ้างอิง**

**บรรณานุกรม**
 citation |last=Johnson |first=Helen M. |authorlink=Helen M. Johnson |title=Mallināthacaritra (Book 6.6 of the Trishashti Shalaka Purusha Caritra) |url=https://www.wisdomlib.org/jainism/book/trishashti-shalaka-purusha-caritra/d/doc213866.html |publisher=Baroda Oriental Institute |date=1931 - citation |last=Dundas |first=Paul |authorlink=Paul Dundas |title=The Jains |url=https://books.google.com/books?id=X8iAAgAAQBAJ |edition=Second |date=2002 |orig-year=1992 |publisher=Routledge |isbn=0-415-26605-X |location=London and New York - citation |last=Jaini |first=Padmanabh S. |authorlink=Padmanabh Jaini |title=The Jaina Path of Purification |url=https://books.google.com/books?id=wE6v6ahxHi8C |date=1998 |origyear=1979 |publisher=Motilal Banarsidass |location=Delhi |isbn=81-208-1578-5 
*citation |last=Tukol |first=T. K. |authorlink=TK Tukol |title=Compendium of Jainism |publisher=University of Karnataka |year=1980 |location=Dharwad - isbn=978-0-8020-8415-6 - citation |last=Tandon |first=Om Prakash  
publisher=Publications Division, Ministry of Information and Broadcasting, Government of India |isbn=81-230-1013-3 |date=2002 |origyear=1968 |edition=1 |location=New Delhi -  isbn=9788170170471
สงครามพันวัน

สงครามพันวัน (Guerra de los Mil Días) เป็นสงครามกลางเมืองที่สู้รบในประเทศโคลอมเบียระหว่างปีค.ศ. 1899–1902 ช่วงแรกเป็นความขัดแย้งระหว่างพรรคเสรีนิยมกับรัฐบาลนำโดยพรรคชาตินิยม ซึ่งต่อมาถูกแทนที่ด้วยพรรคอนุรักษนิยม สงครามพันวันมีสาเหตุมาจากการขัดกันทางอุดมการณ์ระบอบสหพันธรัฐกับรัฐเดี่ยวระหว่างฝ่ายเสรีนิยม อนุรักษนิยม และชาตินิยม ในปี ค.ศ. 1884 ประธานาธิบดีราฟาแอล นูเญซดำเนินการปฏิรูปทางการเมืองที่เรียกว่า เรเกเนราซิยอน (Regeneración) ซึ่งแทนที่รัฐบาลท้องถิ่นด้วยรัฐบาลกลางและฟื้นฟูอำนาจคริสตจักรโรมันคาทอลิก หลังจากนั้นมีการปรับแก้รัฐธรรมนูญแห่งโคลอมเบีย ค.ศ. 1886 ที่เปลี่ยนสหรัฐโคลอมเบียเป็นสาธารณรัฐโคลอมเบีย และยุติการครอบงำของฝ่ายเสรีนิยมหัวรุนแรงที่ครองอำนาจมาตั้งแต่ ค.ศ. 1863
ความตึงเครียดมาถึงขีดสุดเมื่อมานูเอ็ล อันโตนิโอ แซนเกลเมนตีจากพรรคชาตินิยมชนะการเลือกตั้งประธานาธิบดีในปี ค.ศ. 1898 ต่อมาวันที่ 17 ตุลาคม ค.ศ. 1899 ฝ่ายเสรีนิยมก่อการจลาจลต่อต้านรัฐบาลชาตินิยมในจังหวัดซันตันเดร์ ก่อนจะลุกลามไปเป็นสงครามเมื่อฝ่ายเสรีนิยมพยายามเข้ายึดเมืองบูการามังกาในเดือนพฤศจิกายน เวเนซุเอลาเข้าช่วยเหลือฝ่ายเสรีนิยมหลังฝ่ายเสรีนิยมพ่ายแพ้ในยุทธการที่ปาโลเนโกรในเดือนพฤษภาคม ค.ศ. 1900 หลังจากนั้นความขัดแย้งแปรสภาพเป็นสงครามกองโจรตามเขตชนบทที่ยืดเยื้อ หลังตระหนักว่าไม่สามารถชนะสงครามได้ ฝ่ายเสรีนิยมตัดสินใจเจรจาและลงนามในสนธิสัญญาสันติภาพกับฝ่ายรัฐบาล บนเรือรบ วิสคอนซิน ของสหรัฐที่เป็นคนกลางในวันที่ 21 พฤศจิกายน ค.ศ. 1902 เป็นอันสิ้นสุดสงครามพันวัน
สงครามพันวันเป็นหนึ่งในสงครามที่นองเลือดที่สุดในประวัติศาสตร์โคลอมเบีย มีผู้เสียชีวิตประมาณ 120,000 คน และทำให้ภาคสังคมเศรษฐกิจโคลอมเบียเสียหายอย่างมาก สงครามนี้ยังส่งผลต่อเสถียรภาพของรัฐบาล และเป็นปัจจัยหนึ่งที่นำไปสู่การเสียปานามาในปี ค.ศ. 1903 โดยมีสหรัฐอยู่เบื้องหลัง

**อ้างอิง**
หมวดหมู่:สงครามกลางเมือง
หมวดหมู่:ประวัติศาสตร์โคลอมเบีย
ฤดูพายุเฮอริเคนแอตแลนติก พ.ศ. 2564

ฤดูพายุเฮอริเคนแอตแลนติก พ.ศ. 2564 คือช่วงของฤดูกาลในอดีตที่เคยมีการก่อตัวของพายุหมุนเขตร้อนในซีกโลกเหนือของมหาสมุทรแอตแลนติก ฤดูกาลอย่างเป็นทางการนั้นเริ่มนับในวันที่ 1 มิถุนายน และสิ้นสุดในวันที่ 30 พฤศจิกายน วันเหล่านี้เป็นขอบระยะเวลาตามประวัติศาสตร์ที่จะมีพายุก่อตัวขึ้นมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลาในปี
นับแต่ฤดูกาลนี้เป็นต้นไป ศูนย์เฮอริเคนแห่งชาติ (NHC) จะเริ่มออกภาพรวมลมฟ้าอากาศเขตร้อน (Tropical Weather Outlooks) ทั่วไปในวันที่ 15 พฤษภาคม นับว่าเร็วขึ้นกว่าฤดูกาลที่ผ่าน ๆ มาสองสัปดาห์ ขณะที่ NHC, บริการลมฟ้าอากาศแห่งชาติ (NWS) และองค์การอุตุนิยมวิทยาโลก (WMO) ได้เริ่มหารือกันว่าจะเลื่อนการเริ่มต้นฤดูพายุเฮอริเคนอย่างเป็นทางการไปเป็นเดือนพฤษภาคม
__TOC__

**การพยากรณ์ฤดูกาล**
การพยากรณ์กิจกรรมพายุหมุนเขตร้อนถูกเผยแพร่ก่อนฤดูกาลเริ่มต้นขึ้นโดยฟิลิป เจ. คลอตซ์แบช, วิลเลียม เอ็ม เกรย์ ผู้เชี่ยวชาญด้านเฮอริเคน และผู้เกี่ยวข้องจากมหาวิทยาลัยรัฐโคโลราโด ซึ่งแยกจากนักพยากรณ์ของ NOAA

**พายุ**

**พายุโซนร้อนอานา**

**พายุโซนร้อนบิลล์**

**พายุโซนร้อนคลอเดตต์**

**พายุโซนร้อนแดนนี**

**พายุเฮอริเคนเอลซา**

**พายุโซนร้อนเฟรด**

**พายุเฮอริเคนเกรซ**

**พายุเฮอริเคนเฮนรี**

**พายุเฮอริเคนไอดา**

**พายุโซนร้อนเคต**

**พายุโซนร้อนจูเลียน**

**พายุเฮอริเคนแลร์รี**

**พายุโซนร้อนมินดี**

**พายุเฮอริเคนนิโคลัส**

**พายุโซนร้อนโอเดตต์**

**พายุโซนร้อนปีเตอร์**

**พายุโซนร้อนโรส**

**พายุเฮอริเคนแซม**

**พายุกึ่งโซนร้อนเทรีซา**

**พายุโซนร้อนวิกเตอร์**

**พายุโซนร้อนแวนดา**

**รายชื่อพายุ**
ชุดรายชื่อต่อไปนี้ใช้เป็นชื่อสำหรับพายุที่ก่อตัวขึ้นในมหาสมุทรแอตแลนติกเหนือในปี พ.ศ. 2564 มีจำนวนทั้งสิ้น 21 รายชื่อ หากมีรายชื่อใดถูกถอนจากชุด จะได้รับการประกาศในช่วยฤดูใบไม้ผลิปี พ.ศ. 2565 ระหว่างการประชุมในฤดูใบไม้ผลิของคณะกรรมการเฮอริเคนโดยองค์การอุตุนิยมวิทยาโลก ส่วนชื่อที่ไม่ถูกถอนจากชุดรายชื่อดังกล่าวนี้ จะถูกนำมาใช้อีกครั้งในฤดูกาล 2570 โดยรายชื่อชุดนี้เป็นรายชื่อชุดเดียวกับที่เคยใช้ในฤดูกาล พ.ศ. 2558 ยกเว้น ชื่อเอลซา และ จูเลียน ซึ่งมาแทนที่ เอริกา และ วาคีน ตามลำดับ
ในฤดูกาล 2564 ชื่อในชุดรายชื่อถูกนำมาใช้ทั้งหมด 21 ชื่อ 

**ดูเพิ่ม**
พายุหมุนเขตร้อนใน พ.ศ. 2564
*พายุเฮอริเคนแอตแลนติก
*ฤดูพายุเฮอริเคนแปซิฟิก พ.ศ. 2564
*ฤดูพายุไต้ฝุ่นแปซิฟิก พ.ศ. 2564
*ฤดูพายุไซโคลนมหาสมุทรอินเดียเหนือ พ.ศ. 2564
*ฤดูพายุไซโคลนมหาสมุทรอินเดียตะวันตก-ใต้: 2563–2564, 2564–2565
*ฤดูพายุไซโคลนภูมิภาคออสเตรเลีย: 2563–2564, 2564–2565
*ฤดูพายุไซโคลนแปซิฟิกใต้: 2563–2564, 2564–2565

**อ้างอิง**

**แหล่งข้อมูลอื่น**
  ศูนย์เฮอริเคนแห่งชาติ -  การคาดหมายลมฟ้าอากาศเขตร้อนเขตแอตแลนติกของศูนย์เฮอริเคนแห่งชาติ -  แนวทางการวิเคราะห์ความเป็นไปได้ของการก่อกำเนิดพายุหมุนเขตร้อน 
หมวดหมู่:ฤดูพายุเฮอริเคนแอตแลนติก
หมวดหมู่:ภัยธรรมชาติในปี พ.ศ. 2564
อำเภอโคซะ

ไฟล์:Kanagawa Koza-gun.png|thumb|upright=2.5|แผนที่พื้นที่อำเภอโคซะในยุคเมจิแสดงด้วยสีเหลือง พื้นที่ในปัจจุบันแสดงด้วยสีเขียว1 - ซามูกาวะ
อำเภอโคซะ (Kōza-gun) เป็นอำเภอที่ตั้งอยู่ทางตอนกลางของจังหวัดคานางาวะ ประเทศญี่ปุ่น ปัจจุบันประกอบด้วยเมืองเพียง 1 เมือง คือ ซามูกาวะ พื้นที่ทั้งหมดของนครชิงาซากิ ฟูจิซาวะ ยามาโตะ อายาเซะ เอบินะ ซามะ และส่วนหนึ่งของนครซางามิฮาระ เคยเป็นส่วนหนึ่งของอำเภอโคซะมาก่อน
ในปี 2009 อำเภอโคซะมีประชากรประมาณ 47,812 คน ความหนาแน่น 3,560 คนต่อตารางกิโลเมตร และมีพื้นที่ทั้งหมด 13.42 ตารางกิโลเมตร

**เมืองและหมู่บ้าน**
 เมืองซามูกาวะ

**ประวัติศาสตร์**
แผนที่อำเภอโคซะในอดีต
อำเภอโคซะเป็นหนึ่งในเขตการปกครองย่อยของแคว้นซางามิ อำเภอโคซะมีอาณาเขตจากอ่าวซางามิไปยังทิศเหนือจนถึงอาณาเขตของแคว้นมูซาชิ ระหว่างแม่น้ำซางามิและแม่น้ำซาไก มีการกล่าวถึงในบันทึกนิฮนโชกิเมื่อปี ค.ศ. 675 ในยุคนาระโดยเรียกว่าอำเภอทากากูระ (Takakura-gun) เมืองเอกของแคว้นซางามิ และโคกูบุนจิ (หรือวัดประจำแคว้น) ตั้งอยู่ในอำเภอโคซะ ซึ่งไม่ทราบตำแหน่งที่แน่นอนในปัจจุบัน
พื้นที่นี้อยู่ภายใต้การควบคุมของโชเอ็งต่าง ๆ ตั้งแต่ยุคเฮอังมาจนถึงยุคเซ็งโงกุ และเป็นดินแดนเท็นเรียวที่ปกครองโดยโชกุนภายใต้รัฐบาลโชกุนโทกูงาวะในยุคเอโดะ

**ลำดับเหตุการณ์**
หลังจากการฟื้นฟูเมจิ พื้นที่นี้ก็ถูกก่อตั้งเป็นอำเภอภายใต้การปฏิรูปที่ดินในปี 1878 โดยมีที่ว่าการอำเภอที่สร้างขึ้นในบริเวณที่ซึ่งในปัจจุบันเป็นส่วนหนึ่งของชิงาซากิ ต่อมาได้ย้ายไปยังเมืองฟูจิซาวะ-โอซากะ (ปัจจุบันคือฟูจิซาวะ) ในปี 1906- วันที่ 1 เมษายน 1889 อำเภอโคซะถูกแบ่งออกเป็น 1 เมือง (เมืองฟูจิซาวะ-โอซากะ) กับอีก 22 หมู่บ้าน หมู่บ้านชิงาซากิได้ยกฐานะขึ้นเป็นเมืองในปี 1908 เช่นเดียวกับหมู่บ้านคามิมิโซะในปี 1928 และหมู่บ้านซามะในปี 1937 ฟูจิซาวะยกฐานะขึ้นเป็นนครในปี 1940 หมู่บ้านซามูกางะและเอบินะได้ยกฐานะขึ้นเป็นเมืองในปีเดียวกัน ต่อมาในปี 1941 เมืองซามะ คามิมิโซะ และอีก 6 หมู่บ้านใกล้เคียงได้ควบรวมกันเป็นเมืองซางามิฮาระ หมู่บ้านยามาโตะได้ยกฐานะขึ้นเป็นเมืองในปี 1943 เช่นเดียวกับหมู่บ้านชิบูยะในปี 1944 และหมู่บ้านอายาเซะในปี 1945 และเมืองชิงาซากิก็ได้ยกฐานะขึ้นเป็นนครในปี 1947- ปี 1948 เมืองซามะได้แยกออกมาจากเมืองซางามิฮาระ ซึ่งซางามิฮาระยกฐานะขึ้นเป็นนครในปี 1954- เมืองชิบูยะถูกยุบในปี 1955 โดยส่วนทางใต้ไปรวมกับนครฟูจิซาวะ และส่วนทางเหนือถูกลดฐานะไปเป็นหมู่บ้านจนกระทั่งไปรวมกับเมืองยามาโตะในปี 1956 เมืองยามาโตะยกฐานะขึ้นเป็นนครในปี 1959 เมืองเอบินะและเมืองซามะยกฐานะขึ้นเป็นนครในปี 1971 เช่นเดียวกัยเมืองอายาเซะในปี 1978 เหลือเพียงเมืองซามูกาวะเมืองเดียวที่ยังเป็นส่วนหนึ่งของอำเภอโคซะ
หมวดหมู่:อำเภอในจังหวัดคานางาวะ
ฤดูพายุเฮอริเคนแปซิฟิก พ.ศ. 2564

ฤดูพายุเฮอริเคนแปซิฟิก พ.ศ. 2564 คือช่วงของฤดูกาลในอดีตที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้เริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในมหาสมุทรแปซิฟิกกลาง และไปจบลงพร้อมกันในวันที่ 30 พฤศจิกายน โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
__TOC__

**พายุ**

**พายุโซนร้อนแอนเดรส**

**พายุโซนร้อนบลังกา**

**พายุโซนร้อนการ์โลส**

**พายุโซนร้อนโดโลเรส**

**พายุเฮอริเคนเอนริเก**

**พายุเฮอริเคนเฟลิเซีย**

**พายุโซนร้อนกิเยร์โม**

**พายุเฮอริเคนฮิลดา**

**พายุโซนร้อนฆิเมนา**

**พายุโซนร้อนอิกนาซิโอ**

**พายุโซนร้อนเควิน**

**พายุเฮอริเคนลินดา**

**พายุโซนร้อนมาร์ตี**

**พายุเฮอริเคนนอรา**

**พายุเฮอริเคนโอลาฟ**

**พายุเฮอริเคนพาเมลา**

**พายุเฮอริเคนริก**

**พายุโซนร้อนเทร์รี**

**พายุโซนร้อนแซนดรา**

**รายชื่อพายุ**
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2564 ถ้ามีชื่อที่ถูกถอนจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2565 โดยชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2570 รายชื่อชุดนี้เป็นชุดเดียวกันกับที่เคยใช้ไปในฤดูกาล พ.ศ. 2559 ยกเว้น พาเมลา ซึ่งถูกแทนที่ด้วย แพทริเซีย 
ในฤดูกาล 2564 ชื่อในชุดรายชื่อถูกนำมาใช้ทั้งหมด 18 ชื่อ
สำหรับพายุที่ก่อตัวภายในพื้นที่รับผิดชอบของศูนย์เฮอริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด โดยในฤดูนี้ ไม่มีพายุหมุนเขตร้อนใดได้รับชื่อจากชุดรายชื่อนี้เลย

**ดูเพิ่ม**
พายุหมุนเขตร้อนใน พ.ศ. 2564
*รายชื่อฤดูพายุเฮอริเคนแปซิฟิก
*ฤดูพายุไต้ฝุ่นแปซิฟิก พ.ศ. 2564
*ฤดูพายุเฮอริเคนแอตแลนติก พ.ศ. 2564
*ฤดูพายุไซโคลนมหาสมุทรอินเดียเหนือ พ.ศ. 2564
*ฤดูพายุไซโคลนมหาสมุทรอินเดียตะวันตก-ใต้: 2563–2564, 2564–2565
*ฤดูพายุไซโคลนภูมิภาคออสเตรเลีย: 2563–2564, 2564–2565
*ฤดูพายุไซโคลนแปซิฟิกใต้: 2563–2564, 2564–2565

**อ้างอิง**

**แหล่งข้อมูลอื่น**
 ศูนย์เฮอริเคนแห่งชาติ - การคาดหมายลมฟ้าอากาศเขตร้อนเขตแปซิฟิกตะวันออกของศูนย์เฮอริเคนแห่งชาติ - เว็บไซต์ของศูนย์บริการอุตุนิยมวิทยาแห่งชาติเม็กซิโก date=2012-08-22  - ศูนย์ร่วมเตือนไต้ฝุ่น date=2018-02-02  
หมวดหมู่:ฤดูพายุเฮอริเคนแปซิฟิก
หมวดหมู่:ภัยธรรมชาติในปี พ.ศ. 2564
ดารุลฮะญัร

วังดารุลฮะญัร ภาพเมื่อ ค.ศ. 2009
ดารุลฮะญัร (دار الحجر, Dar al-Hajar; "บ้านหิน" หรือ "วังบนหิน") เป็นวังเก่าตั้งอยู่ในวาดีซะฮร์ ราว mi จากซานา เมืองหลวงของประเทศเยเมน สร้างขึ้นในคริสต์ทศวรรษ 1920 เพื่อเป็นบ้านพักฤดูร้อนสำหรับยะห์ยา มุฮัมมัด ฮะมีด อัดดีน ผู้ปกครองเยเมนจาก ค.ศ. 1904 ถึง ค.ศ. 1948 โดยสร้างครอบโครงสร้างดั้งเดิมจาก ค.ศ. 1786 ที่สร้างโดยอัลอิมาม มันศูร วังนี้เป็นของสืบทอดในราชวงศ์จนกระทั่งการปฏิวัติเยเมน ค.ศ. 1962 ในปัจจุบันเป็นพิพิธภัณฑ์ ใน ค.ศ. 1974 ปีแยร์ ปาโอโล ปาโซลีนี ใช้วังแห่งนี้เป็นที่พักของเจ้าหญิงดุนยาในภาพยนตร์ ดิอาระเบียนไนตส์ ของเขา

**ดูเพิ่ม**
 ดารุลบะชาอิร- ดารุสซะอด์- ดารุชชุกร์

**อ้างอิง**

**แหล่งข้อมูลอื่น**
Dar al-Hajar
หมวดหมู่:สิ่งก่อสร้างในประเทศเยเมน
หมวดหมู่:วัง
มุรเทศวร

มุรเทศวร (Murdeshwar) เป็นเมืองในภัตกัลเตห์สิล ในอำเภออุตตรกันนาดา รัฐกรณาฏกะ ประเทศอินเดีย เมืองตั้งอยู่บนฝั่งทะเลอาหรับ และเป็นที่รู้จักจากมุรเทศวรมนเทียร

**อ้างอิง**

**แหล่งข้อมูลอื่น==
เคลลี มารี ทราน

เคลลี มารี ทราน (Kelly Marie Tran) เกิดเมื่อวันที่ 17 มกราคม ค.ศ. 1989 เป็นนักแสดงชาวอเมริกัน เริ่มงานแสดงตั้งแต่ ค.ศ. 2011 ส่วนใหญ่รับบทแสดงในภาพยนตร์สั้นและผลงานโทรทัศน์ เป็นที่รู้จักจากการรับบทตัวละครโรส ทิโค ในภาพยนตร์ สตาร์ วอร์ส: ปัจฉิมบทแห่งเจได (2017) และ สตาร์ วอร์ส: กำเนิดใหม่สกายวอล์คเกอร์ (2019)

**อ้างอิง**
หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกัน
หมวดหมู่:บุคคลจากแซนดีเอโก
นิยามสภามันทิรัม

นิยามสภามันทิรัม (Niyamasabha Mandiram) หรือ นิยามสภามนเทียร ตั้งอยู่ในปลยัม, ติรุวนันตปุรัม เป็นอาคารที่ทำการของสภานิติบัญญัติรัฐเกรละ หรือที่เรียกว่า นิยามสภา สร้างหลัก ๆ ด้วยสถาปัตยกรรมแบบเกรละ ผสมผสานกับสถาปัตยกรรมร่วมสมัย เปิดอย่างเป็นทางการเมื่อ 22 พฤษภาคม 1998 โดยประธานาธิบดีอินเดีย เค อาร์ นารายณัน

**อ้างอิง**
หมวดหมู่:สิ่งก่อสร้างในติรุวนันตปุรัม
หมวดหมู่:อาคารสภานิติบัญญัติในประเทศอินเดีย
พฤติการณ์ที่ตาย

พฤติการณ์ที่ตาย (Manner of Death) เป็น ละครชุดแนว สืบสวนสอบสวน ผลิตโดย WeTV ภายใต้ความร่วมมือกับ ทีวี ธันเดอร์ บทดัดแปลงมาจากนิยาย เขียนโดย อิสรีย์ ศิริวรรณกุลธร(Sammon) ซีรีส์กำกับโดย ชูเกียรติ ศักดิ์วีระกุล ซึ่งเป็นหนึ่งในผลงาน WeTV Originals โดยเป็นเรื่องราวของหมอบรรณ แพทย์นิติเวชที่ย้ายมาประจำที่เวียงผาหมอก ออกอากาศให้ชมทุกวันจันทร์เวลา 20.00 น. ทางแอปพลิเคชัน WeTV เริ่มตอนแรก วันที่ 30 พฤศจิกายน พ.ศ. 2563 และออกอากาศซ้ำทางช่องอมรินทร์ทีวี ทุกวันอาทิตย์ เวลา 22.30-23.30 น. เริ่มตอนแรก วันที่ 12 มีนาคม พ.ศ. 2566 ต่อจาก หนังสือรุ่น (รีรัน)

**การผลิต**
พฤติการณ์ที่ตาย เป็นซีรีส์วายแนวสืบสวนสอบสวนเรื่องแรก โดยดัดแปลงมาจากนิยายเรื่อง พฤติการณ์ที่ตาย ของ อิสรีย์ ศิริวรรณกุลธร หรือนามปากกา Sammon
ในส่วนของสถานที่ ได้มีการถ่ายทำที่จังหวัดเชียงใหม่เป็นหลักใช้เวลาถ่ายทำ 2 เดือนโดยประมาณ

**โครงเรื่อง == 
เรื่องราวทั้งหมดเริ่มต้นขึ้นจากการที่ หมอบรรณ (ภากร ธนศรีวนิชชัย) แพทย์นิติเวชย้ายจากกรุงเทพฯมาประจำที่เวียงผาหมอก หลังหมอบรรณมาถึงไม่นานก็ต้องเข้าไปชันสูตรศพร่วมกับ สารวัตรเอ็ม (สพล อัศวมั่นคง) ที่สันนิษฐานว่าเป็นคดีฆาตกรรมเริ่มจาก แนตตี้ และต่อมาเป็น เจนจิรา เพื่อนสนิทในสมัยเด็กของหมอบรรณ โดยมีผู้ต้องสงสัยมากมายทั้ง ครูแทน (ณัฐพล ดิลกนวฤทธิ์) ผู้พบศพเจนจิราเป็นคนแรก อัยการปื๊ด (ภัทร เอกแสงกุล) แฟนเก่าของเจนจิรา และคนอื่นๆอีกมากมาย

**รายชื่อนักแสดงและการสร้าง**

**กระแสการตอบรับ**
มีการกล่าวถึงในเครือข่ายสังคมอย่างมาก ทั้งการขึ้นแฮชแท็กซีรีส์ในเทรนทวิตเตอร์ และ ได้รับคำชมเป็นจำนวนมากตั้งแต่อีพีแรก รวมถึงทาง Rakuten TV ได้มีการติดต่อนำซีรีส์ไปออกอากาศที่ประเทศญี่ปุ่นช่องเวลาเดียวกับที่ฉายที่ไทย 

**สถานที่ถ่ายทำ**
สถานที่ถ่ายทำทั้งหมดอยู่ที่เชียงใหม่ประกอบไปด้วย คุ้มสะเมิง, โรงแรมศิริปันนา, โรงแรมครอสทูไวบ์เชียงใหม่ดีเซ็ม, ชุมชนท่องเที่ยวเชิงนิเวศน์บ้านโปง, ตลาดคำเที่ยง, ตลาดสดเทศบาลสะเมิงใต้, ค่ายแทนคุณ, น้องน้ำโฮมสเตย์ สะเมิง, มหาวิทยาลัยพายัพ, มหาวิทยาลัยแม่โจ้, ร้านอาหารชาววัง, โรงเรียนสันป่าตองวิทยาคม, สถาบันผู้สูงอายุแมคเคน, สวนคุณช้าง แม่โจ้, สะเมิงรีสอร์ท และ อ่างเก็บน้ำห้วยโจ้

**อ้างอิง**


**แหล่งข้อมูลอื่น**
 พฤติการณ์ที่ตาย
หมวดหมู่:ละครโทรทัศน์ไทย
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องอมรินทร์ทีวี
หมวดหมู่:ละครชุดทางโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย ชูเกียรติ ศักดิ์วีระกุล
หมวดหมู่:ละครโทรทัศน์โดยทีวี ธันเดอร์
สุทัตตาภักดิ์ บริรักษ์ภูมินทร์

พลตรีหญิง  คุณหญิง สุทัตตาภักดิ์ บริรักษ์ภูมินทร์ หรือเดิม สุทัตตาภักดิ์ ยุวราชบริรักษ์ ในพระบาทสมเด็จพระวชิรเกล้าเจ้าอยู่หัว โดยทรงพระราชทานยศทหาร ซึ่งรวมถึงชื่อสกุล สุทัตตาภักดิ์ บริรักษ์ภูมินทร์ โดยสังกัดกรมทหารรักษาวังมหาดเล็กราชวัลลภรักษาพระองค์กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์

**ประวัติ**
พลตรีหญิง สุทัตตาภักดิ์ บริรักษ์ภูมินทร์ เป็นอดีตข้าราชการทหารในสังกัดกองทัพเรือ  ต่อมาได้รับพระบรมราชโองการให้โอนเข้ามาเป็นข้าราชการในพระองค์ฝ่ายพลเรือน และโอนเข้ามาเป็นข้าราชการในพระองค์ฝ่ายทหาร สังกัดกรมทหารรักษาวังมหาดเล็กราชวัลลภรักษาพระองค์

**ยศและตำแหน่ง**
 นาวาตรีหญิง- 2 เมษายน 2557 เจ้าพนักงานในพระองค์ ตำแหน่งประเภททั่วไป ระดับอาวุโส งานมหาดเล็ก ฝ่ายพระราชวัง กองกิจการในพระองค์สมเด็จพระบรมโอรสาธิราชฯ สยามมกุฎราชกุมาร ดำรงตำแหน่ง ประจำสำนักพระราชวังพิเศษ ตำแหน่งประเภทบริหาร ระดับต้น ราชการบริหารส่วนกลาง- 16 กันยายน 2557 กลับเข้ารับราชการเป็นข้าราชการพลเรือนในพระองค์และแต่งตั้งให้ดำรงตำแหน่ง ประจำสำนักพระราชวังพิเศษ ตำแหน่งประเภทบริหารระดับต้น ราชการบริหารส่วนกลาง สำนักพระราชวัง- 1 กรกฎาคม 2558 โปรดเกล้าฯ พระราชทานพระบรมราชานุญาตให้ถอด นาวาตรีหญิง สุทัตตาภักดิ์ ยุวราชบริรักษ์ ออกจากยศทหาร เนื่องจากมีทัศนคติไม่ดีต่อสถาบัน ไม่มีวินัย ประพฤติตนไม่เหมาะสมกับ การเป็นข้าราชการ อันเป็นการกระทำผิดวินัยฐานกระทำการอันได้ชื่อว่าเป็นผู้ประพฤติชั่วอย่างร้ายแรง - พันตรีหญิง- 20 มกราคม 2563 โปรดเกล้าฯ โอน พ.ต.หญิง สุทัตตาภักดิ์ บริรักษ์ภูมินทร์ ตำแหน่ง ประจำสำนักพระราชวังพิเศษ ระดับ 9 ดำรงตำแหน่ง นายทหารปฏิบัติการ กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตรา พ.อ.พิเศษ) และพระราชทานยศ พ.อ.หญิง แต่งกายทหารบก เหล่าทหารราบ
*26 มกราคม 2564 โปรดเกล้าฯ พระราชทานยศทหารชั้นนายพล และแต่งตั้งข้าราชการในพระองค์ฝ่ายทหารให้ดำรงตำแหน่ง พันเอกหญิง สุทัตตาภักดิ์ บริรักษ์ภูมินทร์ ดำรงตำแหน่ง นายทหารปฏิบัติการประจำสำนักงานผู้บัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ พลตรีหญิง 
*27 กรกฎาคม 2567 โปรดเกล้าฯ แต่งตั้งเป็นนายทหารราชองครักษ์พิเศษ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
หมวดหมู่:ข้าราชการในพระองค์ชาวไทย
หมวดหมู่:ทหารบกชาวไทย
หมวดหมู่:คุณหญิง
อำเภอมิอูระ

ไฟล์:Kanagawa Miura-gun.png|right|thumb|600px|แผนที่อำเภอมิอูระ พื้นที่ในยุคเมจิแสดงด้วยสีเหลือง พื้นที่ในปัจจุบันแสดงด้วยสีเขียว1 - ฮายามะ
อำเภอมิอูระ (Miura-gun) เป็นอำเภอที่ตั้งอยู่ในจังหวัดคานางาวะ ประเทศญี่ปุ่น
ในปี 2009 อำเภอนี้มีประชากรประมาณ 32,333 คน ความหนาแน่น 1,900 คนต่อตารางกิโลเมตร และมีพื้นที่ทั้งหมด 17.06 ตารางกิโลเมตร
ปัจจุบันประกอบด้วยเมืองเพียง 1 เมือง คือ ฮายามะ โดยในสมัยก่อน นครโยโกซูกะ ซูชิ และมิอูระ เคยเป็นส่วนหนึ่งของอำเภอมิอูระมาก่อน

**เมืองและหมู่บ้าน**
 เมืองฮายามะ

**ประวัติศาสตร์**
แผนที่อำเภอมิอูระในอดีต
อำเภอมิอูระเป็นหนึ่งในเขตการปกครองย่อยของแคว้นซางามิ ครอบคลุมพื้นที่ทั้งหมดของคาบสมุทรมิอูระ พื้นที่นี้อยู่ภายใต้การควบคุมของตระกูลมิอูระตั้งแต่ปลายยุคเฮอังจนถึงยุคเซ็งโงกุ และเป็นดินแดนเท็นเรียวที่ปกครองโดยโชกุนภายใต้รัฐบาลโชกุนโทกูงาวะในยุคเอโดะ หลังจากการฟื้นฟูเมจิ พื้นที่นี้ได้ก่อตั้งขึ้นเป็นอำเภอภายใต้การปฏิรูปที่ดินในปี 1878 โดยมีที่ว่าการอำเภอที่สร้างขึ้นใกล้กับบริเวณที่ซึ่งในปัจจุบันคือสถานีรถไฟชิโออิริ

**ลำดับเวลา**
 1 เมษายน 1889: อำเภอมิอูระแบ่งการปกครองออกเป็นเทศบาลดังต่อไปนี้ในยุคเมจิ
** 3 เมือง (โยโกซูกะ อูรางะ และมิซากิ)
** 12 หมู่บ้าน (โทโยชิมะ คินูงาซะ อูราโงะ คูริฮามะ นางาอิ ทาเกยามะ คิตาชิตาอูระ นากานิชิอูระ ทาโงเอะ ฮายามะ มินามิชิตาอูระ และฮัซเซะ)- 1 ตุลาคม 1903: หมู่บ้านโทโยชิมะได้รับยกฐานะขึ้นเป็นเมือง แต่ยุบรวมเข้ากับเมืองโยโกซูกะเมื่อวันที่ 15 ธันวาคม 1906 (ซึ่งเมืองโยโกซูกะยกฐานะเป็นนครเมื่อวันที่ 15 กุมภาพันธ์ 1907)- 1 กรกฎาคม 1911: หมู่บ้านนากานิชิอูระเปลี่ยนชื่อเป็นหมู่บ้านนิชิอูระ- 1 มิถุนายน 1914: หมู่บ้านอูราโงะยกฐานะเป็นเมือง และเปลี่ยนชื่อเป็นเมืองทาอูระ- 1 เมษายน 1924: หมู่บ้านทาโงเอะยกฐานะเป็นเมือง และเปลี่ยนชื่อเป็นเมืองซูชิ- 1 มกราคม 1925: หมู่บ้านฮายามะยกฐานะเป็นเมือง- 2 กุมภาพันธ์ 1925: หมู่บ้านนางาอิ ยกฐานะเป็นเมือง- 15 กุมภาพันธ์ 1933: หมู่บ้านคินูงาซะยุบรวมเข้ากับนครโยโกซูกะ- 1 เมษายน 1933: เมืองทาอูระยุบรวมเข้ากับนครโยโกซูกะ- 1 กรกฎาคม 1935: หมู่บ้านนิชิอูระยกฐานะเป็นเมือง และเปลี่ยนชื่อเป็นเมืองโอกูซุ- 1 เมษายน 1937: หมู่บ้านคูริฮามะยุบรวมเข้ากับนครโยโกซูกะ- 1 เมษายน 1940: หมู่บ้านมินามิชิตาอูระยกฐานะเป็นเมือง- อย่างไรก็ตามในปี 1943: นครโยโกซูกะได้ขยายเขตโดยการยุบรวมเมืองและหมู่บ้านดังต่อไปนี้ ได้แก่ เมืองอูรางะ ซูชิ นางาอิ และโอกูซุ และหมู่บ้านทาเกยามะ และคิตาชิตาอูระ- 1 กรกฎาคม 1950: เมืองซูชิได้แยกออกมาจากนครโยโกซูกะ (กลับมาเป็นเทศบาลอิสระอีกครั้ง และยกฐานะเป็นนครเมื่อ 1 กรกฎาคม 1954)- 1 มกราคม 1955: เมืองมินามิชิตาอูระ เมืองมิซากิ และหมู่บ้านฮัซเซะ รวมกันเพื่อก่อตั้งนครมิอูระ
ในปี 2009 เหลือเมืองฮายามะเพียงเมืองเดียวที่ยังเป็นส่วนหนึ่งของอำเภอมิอูระ

**ตารางการควบรวมเทศบาล**
มิอูระ
มัดเราะซะฮ์ซ็องกอเร

มัดเราะซะฮ์ซ็องกอเร (madrasah de Sankoré; سنكوري مدرسة) หรือที่เรียกว่า มหาวิทยาลัยซ็องกอเร (université de Sankoré) และ มัสยิดซ็องกอเร (mosquée de Sankoré) เป็นศูนย์กลางแห่งการศึกษาโบราณหนึ่งในสามแห่ง ตั้งอยู่ในเมืองทิมบักตู ประเทศมาลี เชื่อกันว่าก่อสร้างขึ้นโดยราชามันซามูซา ผู้ครองจักรวรรดิมาลีในเวลานั้น
มัสยิดสามแห่ง ได้แก่ มัสยิดซ็องกอเร, มัสยิดจีงกาแรแบร์ และมัสยิดซีดี ยะห์ยา รวมกันเป็นมหาวิทยาลัยทิมบักตู คำว่า มัดเราะซะฮ์ (مدرسة) แปลว่าโรงเรียนหรือมหาวิทยาลัยในภาษาอาหรับและภาษาอื่นที่ได้รับอิทธิพลจากอิสลาม

**ประวัติศาสตร์**
แอดมง ฟอร์ตีเย ในปี ค.ศ. 1905–1906 ปรากฏภาพของมัดเราะซะฮ์ซ็องกอเร 
มัสยิดซ็องกอเรสร้างขึ้นในราวปี ค.ศ. 989 โดย Al-Qadi Aqib ibn Mahmud ibn Umar ตุลาการสูงสุดแห่งทิมบักตู ก่อนจะพัฒนามาเป็นมหาวิทยาลัยซ็องกอเร ซึ่งเจริญรุ่งเรืองอย่างมาก เป็นศูนย์กลางการศึกษาของอิสลาม โดยเฉพาะในรัชสมัยของมันซา มูซา (ค.ศ. 1307–1332) และสมัยจักรวรรดิ Askia (ค.ศ. 1493–1591)

**ดูเพิ่ม**
มหาวิทยาลัยโบราณ
*รายชื่อมหาวิทยาลัยที่เก่าแก่ที่สุดในโลกที่มีเปิดทำการต่อเนื่อง
*มหาวิทยาลัยสมัยกลาง
*จักรวรรดิซองไฮ
*โครงการทิมบักตูแมนูสคริปต์

**อ้างอิง**

**แหล่งข้อมูลอื่น**
isbn=0-521-24603-2 - Ancient Manuscripts from the Desert Libraries of Timbuktu, Library of Congress — exhibition of manuscripts from the Mamma Haidara Commemorative Library
ปัญจปรเมษฐี

สิทธศิลา ภาษาประกฤตประกอบภาษาคุชราต, ศตวรรษที่ 17
ปัญจปรเมษฐี (สันสกฤต: पञ्च परमेष्ठी ; Pañca-Parameṣṭhi, "สิ่งมีชีวิตยิ่งใหญ่สุดห้าประการ")  ในศาสนาเชนเป็นลำดับขั้นห้าลำดับทางศาสนาที่ควรแก่การเคารพบูชา อันได้แก่:
#อริหันต์: วิญญาณที่ตรัสรู้และเข้าถึงเกวลญาณ ตีรถังกรทั้ง 24 องค์ ล้วนเป็นอริหันต์
#สิทธะ: วิญญาณที่หลุดพ้นจากการเวียนว่ายตายเกิด (สังสาระ)
#อาจารยะ
#อุปัชฌายะ
#มุณี คือ นักบวชในศาสนาเชน
อักษรแรกของทั้งห้าชื่อ A+A+A+U+M รวมกันเกิดเป็นเสียงโอม

**อ้างอิง**

**บรรณานุกรม**
 citation |last=Johnson |first=Helen M. |author-link=Helen M. Johnson |title=The 108 Qualities of the Pañcaparameṣṭhins (Appendix 1.5 of the Trishashti Shalaka Purusha Caritra) |url=https://www.wisdomlib.org/jainism/book/trishashti-shalaka-purusha-caritra/d/doc212568.html |publisher=Baroda Oriental Institute |date=1931 
*quote=Non-copyright
แม่แบบ:DfE performance tables/doc

แม่แบบนี้สร้างลิงก์ไปยังหน้าตารางประสิทธิภาพของกรมสามัญศึกษา สำหรับโรงเรียนในประเทศอังกฤษ

**การใช้งาน**
แม่แบบใช้พารามิเตอร์จำนวนหนึ่งหรือสองตัว:
The first argument is the 6-digit Unique Reference Number (URN) assigned to the school by the Department for Education.  This number may be found:- on the school's performance tables page.- on the school's EduBase record.- at the top of the Ofsted page for the school.- at the top of each Ofsted inspection report for the school.
The second argument is the anchor text of the link.
If it is omitted, the default anchor text is "Performance tables for N".

**ดูเพิ่ม**
 แม่แบบ:EduBase

**อ้างอิง===
แม่แบบ:EduBase/doc

แม่แบบนี้สร้างลิงก์ไปยังบันทึกกรมสามัญศึกษา EduBase สำหรับโรงเรียนในประเทศอังกฤษ หรือ ประเทศเวลส์, สหราชอาณาจักร

**การใช้งาน**
แม่แบบใช้พารามิเตอร์จำนวนหนึ่งหรือสองตัว:
The first argument is the 6-digit Unique Reference Number (URN) assigned to the school by the Department for Education.  This number may be found:- on the school's EduBase record.- at the top of each Ofsted inspection report for the school,- at the top of the Ofsted page for the school,
The second argument is the anchor text of the link.
If it is omitted, the default anchor text is "EduBase details for N".

**อ้างอิง===
ทอมสกา

ทอมัส เจมส์ ริดจ์เวลล์ (Thomas James Ridgewell; เกิด 27 มิถุนายน 1990) หรือที่รู้จักในโลกออนไลน์ในชื่อ ทอมสกา (TomSka) เป็นยูทูเบอร์, ผู้สร้างภาพยนตร์, ผู้กำกับ, นักแสดง, นักพากย์, โปรดิวเซอร์, นักดนตรีและตลกชาวอังกฤษ ผู้ก่อตั้งบริษัทผลิตสื่อเทอร์โบพันช์ ลิมิเต็ด (Turbopunch Ltd.) เขาเป็นที่รู้จักจากเว็บซีรีส์แอนิเมชั่นชุด asdfmovie (อาสดัฟมูฟวี่), เอ็ดดส์เวิลด์ และ Crash Zoom (แครชซูม) ในเดือนกันยายน ค.ศ. 2020 ช่องยูทูบของเขามีผู้ติดตามมากว่า 6.69 ล้านคน และมียอดเข้าชมมากกว่า 1.7 พันล้านครั้ง

**ชีวิตส่วนตัว**
น้อง/พี่สาวฝาแฝดของริดจ์เวลล์ เอมีเลีย (Amelia) เสียชีวิตในครรภ์หลังมารดาได้รับบาดเจ็บจากอุบัติเหตุทางรถยนต์
เขาเติบโตมาในครอบครัวนิกายพยานพระยะโฮวา แต่เขาไม่ได้เชื่อในศาสนานี้ในปัจจุบัน
ถึงแม้เขาจะไม่ใช่คนที่ทำมาหากินกับการเล่นดนตรี แต่ริดจ์เวลล์ปรากฏเล่นกีตาร์เบสในหลายวิดีโอของเขา เช่น "Guitar Warfare" (กีตาร์วอร์แฟร์) และ "Mine Turtle" (ไมน์เทอร์เทิล) ในฐานะศิลปินรับเชิญคู่กับ LilDeuceDeuce
เขานิยมพรรคแรงงานในการเลือกตั้งทั่วไปในสหราชอาณาจักร พ.ศ. 2560 และแสดงออกอย่างชัดเจนว่าต่อต้านทั้งเบร็กซิต และพรรคอนุรักษนิยม

**หนังสือ**
 Art is Dead: the asdf book (2015, Little Brown Book Group, 978-0-7515-6304-7)- Sam Kills Christmas (2018, Little Brown Book Group, 0-7515-6305-6)

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ศิษย์เก่าจากมหาวิทยาลัยลิงคอล์น
หมวดหมู่:บุคคลมีชื่อเสียงบนอินเตอร์เน็ตชาวอังกฤษ
หมวดหมู่:ยูทูบเบอร์ชาวอังกฤษ
หมวดหมู่:บุคคลจากเทศมณฑลเอสเซกซ์
มอดูล:WikidataCoord

require('Module:No globals')
local getArgs = require('Module:Arguments').getArgs
local patterns = {
	'(%d+)°(%d+)'(%d%.+)"(NS),%s*(%d+)°(%d+)'(%d%.+)"(EW)',		-- if the returned data looks like 55°13'12"N, 23°17'17"E
	'(%d+)°(%d+)'(NS),%s*(%d+)°(%d+)'(EW)',									-- if the returned data looks like 54°24'N, 25°25'E
	'(%d+)°(%d+)′\'(%d%.+)″\"(NS),?%s*(%d+)°(%d+)′\'(%d%.+)″\"(EW)',	-- when args1 is a dms string that uses quotes or primes
	'(%d+)°(%d+)′\'(NS),?%s*(%d+)°(%d+)′\'(EW)',								-- when args1 is a dms string that uses quotes or primes, bit shorter format
	'(%d+%.?%d*)°(NS),?%s*(%d+%.?%d*)°(EW)',										-- when args1 is a decimal degrees string
	}
local params = {'display', 'format', 'name', 'notes'};							--  template paramters
----------------------------------------------------------------------------------------------
Whether variable is set or not.  A variable is set when it is not nil and not empty.
local function is_set( var )
	return not (var == nil or var == );
end
--------------------------------------------------------------------------------------------------
Template entry point.  This function takes up to two unnamed positional parameters:
	1 = coordinate string typically from a call to Wikidata like this: from=Q...
	2 = coordinate parameters; see Template:Coord
	
Also takes the named parameters |display=, |format=, |name=, |notes= which it passes on to 
Reformats the Wikidata coordinate string into unnamed parameters for 
local function main (frame)
	local args = getArgs(frame);
	local lat_long = {};														-- table of lat/long coords extracted from wikidata return 
	
	if not is_set (args1) then												-- in case wikidata returns nothing (happens when Q... is wrong)
		return ' – ไม่มีข้อมูลพิกัด';		-- error message and quit
	else
		for _, pattern in ipairs (patterns) do
			lat_long1, lat_long2, lat_long3, lat_long4, lat_long5, lat_long6, lat_long7, lat_long8 =
				mw.ustring.match (args1, pattern)
			if lat_long1 then
				break;
			end
		end
	end
	if not lat_long1 then
		return ' – ข้อมูลพิกัดผิดรูปแบบ';	-- wikidata returned something else
	end
	
	if is_set (args2) then													-- coordinate parameters are in second unnammed positional parameter
		table.insert (lat_long, args2);										-- add coordinate parameters as next positional parameter after coordnates
	end
	for _, param in ipairs (params) do
		if is_set (argsparam) then
			lat_longparam = argsparam;										-- add the named parameters if they have a value
		end
	end
	if args._debug then
		return table.concat ({ ), });
	end
	return frame:expandTemplate ({title = 'coord', args=lat_long});				-- invoke template  with wikidata lat/long
end
------------------------------------------------------------------------
return {main = main}
มีลเฟย

มีลเฟย (millefeuille) หรือ มีล-เฟย (mille-feuille; พันแผ่น, พันใบ) เป็นขนมอบชนิดหนึ่ง โดยทั่วไปประกอบขึ้นจากแป้งพายสามชั้นเรียงสลับกับคัสตาร์ดสองชั้น ด้านบนมักโรยด้วยน้ำตาลไอซิง คลุมด้วยฟงด็อง ตกแต่งด้วยผลไม้ หรือทาด้วยแยมหรือครีมที่มีส่วนผสมแตกต่างกันไปตามสูตร
องค์ประกอบทั้งหมดของสูตรมีลเฟยปรากฏในตำราอาหารจำนวนมากอย่างน้อยตั้งแต่คริสต์ศตวรรษที่ 16 แต่ต้นกำเนิดของขนมชนิดนี้ยังไม่เป็นที่ทราบอย่างแน่ชัด
หมวดหมู่:แป้งพายชั้น
หมวดหมู่:ของหวานฝรั่งเศส
หมวดหมู่:ของหวานอิตาลี
หมวดหมู่:อาหารสโลวีเนีย
หมวดหมู่:อาหารโครเอเชีย
หมวดหมู่:อาหารบอสเนียและเฮอร์เซโกวีนา
หมวดหมู่:อาหารเซอร์เบีย
หมวดหมู่:อาหารฮังการี
หมวดหมู่:อาหารโปแลนด์
หมวดหมู่:อาหารลิทัวเนีย
หมวดหมู่:อาหารรัสเซีย
หมวดหมู่:อาหารโซเวียต
หมวดหมู่:อาหารกรีก
หมวดหมู่:อาหารโมร็อกโก
หมวดหมู่:อาหารแอฟริกาใต้
หมวดหมู่:อาหารฮ่องกง
หมวดหมู่:อาหารออสเตรเลีย
หมวดหมู่:อาหารแคนาดา
หมวดหมู่:อาหารสหราชอาณาจักร
หมวดหมู่:อาหารสวีเดน
ม็องดีย็อง

ม็องดีย็อง (mendiant; นักบวชภิกขาจาร) หรือ ม็องดีย็องอ็องชอกอลา (mendiant en chocolat;  นักบวชภิกขาจารช็อกโกแลต) เป็นขนมฝรั่งเศสดั้งเดิมชนิดหนึ่ง ทำจากแผ่นช็อกโกแลตกลม โรยหน้าด้วยถั่วและผลไม้แห้งสี่ชนิดซึ่งธรรมเนียมคริสต์มาสในภูมิภาคพรอว็องส์ถือว่าเป็นตัวแทนของคณะนักบวชภิกขาจารทั้งสี่ ส่วนผสมแต่ละอย่างสื่อถึงสีของชุดนักบวชแต่ละคณะ ธรรมเนียมดั้งเดิมกำหนดให้ลูกเกดเป็นตัวแทนของคณะนักบุญออกัสติน เฮเซลนัตเป็นตัวแทนของคณะคาร์เมไลท์ มะเดื่ออบแห้งเป็นตัวแทนของคณะฟรันซิสกัน และอัลมอนด์เป็นตัวแทนของคณะดอมินิกัน อย่างไรก็ตาม ปัจจุบันมีการดัดแปลงสูตรของขนมนี้จากการผสมผสานระหว่างถั่วกับผลไม้ดั้งเดิมมาเป็นการใช้เมล็ดพืช ผิวผลไม้ และส่วนผสมอื่น ๆ

**อ้างอิง**
หมวดหมู่:ของหวานฝรั่งเศส